stanford-oval/wikipedia huggingface dataset:
วิศวกรรมต่อเรือ
ศาสตร์และศิลป์ > นาวาสถาปนิก

เนื่องจากความซับซ้อนของระบบต่างๆ ที่ต้องทำงานสอดคล้องกันในเรือแต่ละลำ, การออกแบบเรือจึงต้องใช้ความร่วมมือระหว่างหลายกลุ่มของบุคคลที่มีความรู้ความสามารถทางเทคนิคที่เป็นผู้เชี่ยวชาญในสาขาเฉพาะอย่าง โดยจะถูกประสานงานโดยหัวหน้านาวาสถาปนิก (นาวาสถาปนิก เป็นคำที่แปลตรงตามจากภาษาอังกฤษว่า Naval Architect ทั้งนี้ไม่ได้หมายถึงสถาปนิก แต่หมายถึงวิศวกรเฉพาะทาง และเพื่อหลีกเลี่ยงความสับสน บ้างจึงเรียกแทนว่า วิศวกรออกแบบเรือ หรือ วิศวกรต่อเรือ) .
นาวาสถาปนิกคือวิศวกรที่มีความรับผิดชอบในการออกแบบ, ก่อสร้าง, และ/หรือการซ่อมแซมเรือขนาดใหญ่, เรือเล็ก, เรือทางทะเลอื่น ๆ, และโครงสร้างนอกชายฝั่ง, ทั้งในเชิงพาณิชย์และการทหาร, รวมไปถึง:
เรือสินค้า - เรือบรรทุกน้ำมัน, เรือบรรทุกก๊าซ, เรือบรรทุกสินค้าทั่วไป, เรือบรรทุกสินค้าเทกอง, เรือคอนเทนเนอร์
เรือข้ามฟากสำหรับผู้โดยสาร/ยานพาหนะ, เรือใบ (อังกฤษ: cruise ships)
เรือรบ - เรือฟริเกต, เรือทิ้งทุ่นระเบิด, เรือบรรทุกเครื่องบิน, เรือสะเทินน้ำสะเทินบก
เรือดำน้ำและยานใต้น้ำ
เรือทลายน้ำแข็ง (อังกฤษ: icebreakers)
ยานความเร็วสูง - ยาน hovercraft, เรือหลายลำตัว, เรือ hydrofoil
เรือใช้งานขนาดเล็ก - แพ, เรือประมง, เรือจัดการสมอ, เรือจัดทำแพลตฟอร์ม, เรือลากจูง, เรือนำทาง, เรือกู้ภัย
เรือยอชท์, เรือกำลัง, และเรือสันทนาการอื่น ๆ
แพลตฟอร์มนอกชายฝั่งและโครงสร้างการพัฒนาใต้ทะเล
บางส่วนของเรือเหล่านี้อยู่ในกลุ่มของเรือที่ใหญ่ที่สุด (เช่น supertankers), ที่ซับซ้อนที่สุด (เช่นเรือบรรทุกเครื่องบิน) และโครงสร้างเคลื่อนที่มูลค่าสูงที่ผลิตโดยมนุษย์. การใช้เรือมักจะเป็นวิธีที่มีประสิทธิภาพมากที่สุดในการขนส่งวัตถุดิบและผลิตภัณฑ์ของโลก. วิศวกรรมที่ทันสมัยในขนาดที่ใหญ่นี้จะต้องเป็นกิจกรรมของทีมงานที่ดำเนินการโดยผู้เชี่ยวชาญในสาขาของแต่ละคน. นาวาสถาปนิกเป็นผู้บูรณาการกิจกรรมเหล่านี้ ซึ่งต้องการบุคลิกความเป็นผู้นำที่มีคุณภาพด้านการบริหารจัดการและความสามารถในการรวบรวมความต้องการที่มักจะขัดแย้งกันเองของข้อจำกัดการออกแบบต่าง ๆ ให้เหมาะสำหรับวัตถุประสงค์เฉพาะอย่างที่สุด.
นอกเหนือจากบทบาทความเป็นผู้นำนี้, นาวาสถาปนิกยังต้องมีหน้าที่ผู้เชี่ยวชาญในการสร้างความมั่นใจว่าได้ผลิตงานที่ออกแบบด้วยความปลอดภัย, ประหยัด, เป็นมิตรต่อสิ่งแวดล้อมและมีค่าทางทะเล. ในการดำเนินงานทั้งหมดเหล่านี้, นาวาสถาปนิกจะต้องมีความเข้าใจในหลายสาขาของวิศวกรรมและต้องอยู่ในแถวหน้าของการใช้เทคโนโลยีระดับสูง. เขาหรือเธอยังจะต้องสามารถใช้บริการที่ได้รับจากนักวิทยาศาสตร์, ทนายความ, นักบัญชี, และนักธุรกิจในหลายรูปแบบ อย่างมีประสิทธิภาพ
นาวาสถาปนิกมักจะทำงานให้กับอู่ต่อเรือ, เจ้าของเรือ, บริษัทและที่ปรึกษาด้านการออกแบบ, ผู้ผลิตอุปกรณ์, สังคมระดับชั้น, หน่วยงานกำกับดูแล (กฎหมายทางเรือ), ทหารเรือ, และรัฐบาล.
แบบลายเส้นเรือ, แสดงทรวดทรงของลำเรือ
ดาดฟ้าของเรือบรรทุกน้ำมัน, มองไปทางท้ายเรือ.
เรือบรรทุกเครื่องบินยูเอสเอสคิตตี้ฮอว์กที่ฐานทัพเรือเพิร์ลฮาร์เบอร์
เรือคอนเทนเนอร์ 'Cosco เซียะเหมิน' ออกจาก ปากน้ำ Burrard (ท่าเรือแวนคูเวอร์)
วีรบุรุษท้องถิ่น

| วีรบุรุษท้องถิ่น |
| --- | --- |

กำกับ: บิล ฟอร์ไซธ์
เขียนบท: บิล ฟอร์ไซธ์
อำนวยการสร้าง: เดวิด พัตนัม
นักแสดงนำ: ปีเตอร์ ไรเกิร์ต เดนิส ลอว์สัน เบิร์ต แลนแคสเตอร์ ฟุลตัน แม็กเคย์
กำกับภาพ: Chris Menges
ตัดต่อ: Michael Bradsell
ดนตรีประกอบ: มาร์ก นอฟเลอร์
ผู้จัดจำหน่าย: วอร์เนอร์บราเธอร์ส
วันฉาย:  17 กุมภาพันธ์ ค.ศ. 1983
ความยาว: 111 นาที
ประเทศ:  สกอตแลนด์  สหราชอาณาจักร
ภาษา: ภาษาอังกฤษ
วีรบุรุษท้องถิ่น หรือ โลเคิลฮีโร (อังกฤษ: Local Hero) เป็นภาพยนตร์ที่ออกฉายในปี พ.ศ. 2526 เขียนบทและกำกับโดยบิล ฟอร์ไซธ์ อำนวยการสร้างโดยเดวิด พัตนัม มีเนื้อเรื่องเกี่ยวกับหมู่บ้านชาวประมงเล็กๆ ทางฝั่งมหาสมุทรแอตแลนติก ทางเหนือของสก็อตแลนด์ ที่กำลังจะถูกบริษัทปิโตรเลียมยักษ์ใหญ่จากฮูสตัน สหรัฐอเมริกา เข้ากว้านซื้อที่ดิน เพื่อสร้างแท่นขุนเจาะน้ำมัน ท่าเรือ และโรงกลั่นน้ำมัน ฟอร์ไซธ์ดัดแปลงเนื้อเรื่องจากข่าวความขัดแย้งที่เกิดขึ้นกับเท็กซาโก บริษัทขุดเจาะน้ำมันของสหรัฐ ที่หมู่เกาะเช็ทแลนด์ ทางตอนเหนือของสก็อตแลนด์
ภาพยนตร์นำแสดงโดยปีเตอร์ ไรเกิร์ต, เดนิส ลอว์สัน, เบิร์ต แลนแคสเตอร์ และฟุลตัน แม็กเคย์ ถ่ายทำที่หมู่บ้านชายทะเลชื่อ เพนแนน เมืองแอเบอร์ดีนเชียร์ ทางตะวันออกของสก็อตแลนด์  ฉากชายทะเลถ่ายทำที่เมืองมอแรร์ และแอริเซก ฝั่งตะวันตกของสก็อตแลนด์
ดนตรีประกอบภาพยนตร์ ใช้เพลงแนวเคลต์ โดยมาร์ก นอฟเลอร์ เพลงธีมของภาพยนตร์ ชื่อเพลง "Going Home" นับเป็นเพลงของนอฟเลอร์ที่ประสบความสำเร็จที่สุด ถูกนำมาใช้เป็นเพลงเปิดตัวนักกีฬาลงสู่สนามเซนต์เจมส์พาร์ค ของสโมสรฟุตบอลนิวคาสเซิลยูไนเต็ด  และเป็นเพลงปิดท้ายเกมเหย้าของสโมสรฟุตบอลทรานเมียร์โรเวอร์ส  ในลีกวัน (เทียบเท่า ดิวิชัน 2)
โลเคิลฮีโร ถูกนำเข้าลิขสิทธิ์มาวางจำหน่ายในประเทศไทยโดยบริษัท รี มาสเตอร์ จำกัด ใช้ชื่อภาษาไทยว่า วีรบุรุษท้องถิ่น
เรื่องย่อ

แมคอินไทร์ (ปีเตอร์ ไรเกิร์ต) เป็นเจ้าหน้าที่ระดับปฏิบัติการของบริษัท น็อกซ์น้ำมันและกาซธรรมชาติ มีสำนักงานใหญ่อยู่ที่ฮูสตัน เท็กซัส ซึ่งกำลังมีโครงการก่อสร้างแท่นเจาะน้ำมัน และท่าเรือ บริเวณอ่าวเฟอร์เนส ชายฝั่งแอตแลนติกของสก็อตแลนด์  แมคได้รับคำสั่งให้เดินทางมาเจรจาซื้อขายที่ดินจากเจ้าของเดิม บริเวณหมู่บ้านเฟอร์เนส หมู่บ้านชาวประมงเล็กๆ เพราะเจ้านายเข้าใจว่าแมคอินไทร์มีเชื้อสายสก็อต (ความจริงแล้วพ่อแม่แมคอินไทร์อพยพมาจากฮังการี และเปลี่ยนชื่อเป็นแมคอินไทร์เพราะคิดว่าเป็นชื่ออเมริกัน)
ก่อนออกเดินทาง เขาได้รับคำสั่งเป็นการส่วนตัวจาก เฟลิกซ์ แฮพเปอร์ (เบิร์ต แลนแคสเตอร์) ประธานกรรมการบริษัทและนักดูดาวสมัครเล่น ให้คอยสังเกตท้องฟ้า โดยเฉพาะบริเวณกลุ่มดาวหญิงสาว เพื่อค้นหาดาวหางดวงใหม่ที่ยังไม่เคยถูกใครพบ แฮพเปอร์บริหารงานบริษัทน็อกซ์ต่อจากพ่อ เขารู้สึกไม่ยินดีนักที่พ่อไม่เปลี่ยนชื่อบริษัทจากน็อกซ์เป็นแฮพเปอร์ หลังจากเทคโอเวอร์มาจากเจ้าของเดิม และหวังมาตลอดว่าจะตั้งชื่อสิ่งที่ยิ่งใหญ่สักอย่างหนึ่ง ตามชื่อของตัวเขา (เช่น ดาวหางแฮพเปอร์ ฯลฯ)
แมค และแดนนี ออลเซน (ปีเตอร์ คาพาลดี) เจ้าหน้าที่ประสานงานของบริษัทน็อกซ์สาขาแอเบอร์ดีน เดินทางมาติดต่อซื้อที่ดินจากชาวบ้านทั้งหมู่บ้าน ด้วยความช่วยเหลือจากเจ้าของโรงแรมและที่ปรึกษาทางบัญชี กอร์ดอน เออร์คูฮาร์ต (เดนิส ลอว์สัน) และสเตลลา (เจนนิเฟอร์ แบล็ก) และประสบความสำเร็จในการเจรจาเป็นอย่างดี ยกเว้นเพียงรายเดียวที่ไม่ยอมขายที่ดิน คือ เบน น็อกซ์ (ฟุลตัน แม็กเคย์) ที่เป็นเจ้าของพื้นที่ชายหาดทั้งหมด โดยได้รับสืบทอดมาจากบรรพบุรุษ ที่เป็นขุนนางสก็อต จนเกือบจะมีเรื่องวิวาทกับคนอื่นทั้งหมู่บ้าน ที่ต้องการเป็นมหาเศรษฐีจากการขายที่ดิน
ระหว่างที่พักอาศัยอยู่ แมคและออลเซนพบว่า อ่าวเฟอร์เนสยังมีธรรมชาติอุดมสมบูรณ์ มีทั้งนกทะเล แมวน้ำ ในเวลากลางคืนพบเห็นฝนดาวตก ทั้งคู่เริ่มหลงใหลในสิ่งแวดล้อมและวิถีชีวิตแบบดั้งเดิมของชาวเมือง เขาได้พบเห็นความมีน้ำใจ เป็นห่วงเป็นใยผู้อื่น จนเริ่มรู้สึกเสียดาย หากหมู่บ้านแห่งนี้ต้องถูกทำลายไป เพื่อสร้างอุตสาหกรรมหนัก ขณะเดียวกัน ออลเซนก็มีความรักกับ มารินา (เจนนี ซีกรูฟ) นักวิจัยสมุทรศาสตร์สาวสวยของบริษัทน็อกซ์ ผู้หลงใหลในธรรมชาติใต้ท้องทะเล และพบว่าแท้จริงแล้วเธอไม่ได้เป็นคนธรรมดา แต่สืบเชื้อสายมาจากนางเงือก
คืนวันหนึ่ง แมคมองเห็นท้องฟ้าเกิดแสงเรือง และพุ่งกระจายออกมาเป็นสีต่างๆ ปรากฏการณ์นี้เรียกว่า ออโรรา บอเรลลีส (Aurora Borealis - แสงเหนือ) เขารีบโทรศัพท์ข้ามทวีปไปรายงานแก่แฮพเปอร์ ซึ่งเดินทางจากฮูสตัน มาสก็อตแลนด์ในทันที
เมื่อเดินทางมาถึง แฮพเปอร์รับรู้ถึงอุปสรรคที่เบน น็อกซ์ ไม่ยอมขายที่ดินให้ จึงเข้าไปเจรจากับเบนด้วยตัวเอง ทั้งคู่พูดคุยกันอย่างถูกคอ คุยกันข้ามวันข้ามคืน ในที่สุดแฮพเปอร์จึงตัดสินใจล้มเลิกโครงการสร้างแท่นเจาะน้ำมัน จัดสร้างกล้องโทรทรรศน์และกล้องโทรทรรศน์วิทยุเพื่อศึกษาท้องฟ้า และเปลี่ยนเป็นโครงการก่อตั้งสถาบันวิจัยด้านดาราศาสตร์และสมุทรศาสตร์ ใช้ชื่อว่า สถาบันวิจัยแฮพเปอร์ พร้อมกับคงหมู่บ้านและวิถีชีวิตไว้ดังเดิม
แหล่งข้อมูลอื่น

Local Hero ที่อินเทอร์เน็ตมูวีเดตาเบส
Local Hero at Bill Forsyth web-site
Local Hero เก็บถาวร 2008-09-27 ที่ เวย์แบ็กแมชชีน ที่ thaidvd.net
Local Hero - วีรบุรุษแห่งหมู่บ้าน
หมู่บ้านเพนแนน เมืองแอเบอร์ดีนเชียร์ สถานที่ถ่ายทำภาพยนตร์
ชายหาดเมือง Morar
ชายหาดเมือง Arisaig ที่ใช้ในการถ่ายทำ
แสงเหนือ แบบที่ปรากฏในภาพยนตร์
วีลแชร์ฟันดาบ

สัญลักษณ์กีฬาวีลแชร์ฟันดาบ
วีลแชร์ฟันดาบ
วีลแชร์ฟันดาบ (อังกฤษ: Wheelchair fencing) เป็นรูปแบบหนึ่งของฟันดาบสากลสำหรับนักกีฬาคนพิการ โดยกีฬาดังกล่าวนี้ได้รับการควบคุมดูแลโดยสหพันธ์กีฬาคนพิการโลกซึ่งเป็นสหพันธ์แห่งคณะกรรมการพาราลิมปิกสากล และเป็นหนึ่งในกีฬาพาราลิมปิกฤดูร้อน โดยกีฬาพาราลิมปิกจะจัดขึ้นทุกสี่ปีในประเทศต่าง ๆ หมุนเวียนเป็นเจ้าภาพ ซึ่งมีสามชนิดหลักของดาบที่ใช้ได้การแข่ง ได้แก่ ฟอยล์, เอเป้ และเซเบอร์
วีลแชร์ฟันดาบในพาราลิมปิกฤดูร้อนได้รับการจัดขึ้นเป็นครั้งแรกในพาราลิมปิกฤดูร้อน 1960 ที่กรุงโรม ประเทศอิตาลี
การแบ่งประเภท

คลาสเอ (นักกีฬาที่มีการเคลื่อนไหวและสมดุลอยู่ในเกณฑ์ที่ดี)
คลาสบี (นักกีฬาที่ไร้ขาสำหรับการเคลื่อนไหว มีความบกพร่องทางกายและการรักษาสมดุล)
คลาสซี (นักกีฬาที่แขนขาพิการสิ้นเชิง ซึ่งมิได้อยู่ในรายการของกีฬาพาราลิมปิก)
แหล่งข้อมูลอื่น

IWAS Wheelchair Fencing เก็บถาวร 2013-12-20 ที่ เวย์แบ็กแมชชีน
Wheelchair fencing at the Paralympics เก็บถาวร 2011-07-19 ที่ เวย์แบ็กแมชชีน
วีลแชร์บาสเกตบอล

การแข่งขันวีลแชร์บาสเกตบอล
วีลแชร์บาสเกตบอล (อังกฤษ: Wheelchair basketball) เป็นกีฬาบาสเกตบอลที่ผู้เล่นจะนั่งอยู่บนวีลแชร์ และถือเป็นหนึ่งในกีฬาสำคัญสำหรับคนพิการ โดยมีสหพันธ์วีลแชร์บาสเกตบอลนานาชาติ (IWBF) เป็นฝ่ายบริหารสูงสุดของกีฬานี้ และเป็นที่ยอมรับโดยคณะกรรมการพาราลิมปิคนานาชาติ (IPC) ในฐานะเจ้าหน้าที่ผู้มีอำนาจในกีฬาวีลแชร์บาสเกตบอลทั่วโลกแต่เพียงผู้เดียว ส่วนสหพันธ์บาสเกตบอลนานาชาติได้รับการยอมรับจาก IWBF ภายใต้ข้อ 13 ของข้อบังคับทั่วไป
IWBF มี 82 องค์กรระดับชาติสำหรับวีลแชร์บาสเกตบอล (NOWBs) ที่เข้าร่วมแข่งขันในวีลแชร์บาสเกตบอลทั่วโลก ด้วยจำนวนที่เพิ่มขึ้นในแต่ละปี ซึ่งเป็นที่คาดการณ์ว่า มีกว่า 100,000 คนที่เล่นวีลแชร์บาสเกตบอลจากการพักผ่อนหย่อนใจในการเล่นของสโมสร รวมถึงการเป็นสมาชิกของทีมชาติชั้นนำ วีลแชร์บาสเกตบอลมีเล่นกันทั้งในหมู่เด็กผู้ชาย, เด็กผู้หญิง ตลอดจนผู้ชายและผู้หญิงในวัยเติบโต
ดูเพิ่ม

เรียล (การ์ตูนญี่ปุ่น)
แหล่งข้อมูลอื่น

IWBF home page
FIBA home page เก็บถาวร 1996-11-04 ที่ เวย์แบ็กแมชชีน
National Wheelchair Basketball Association (NWBA) of the United States
Wheelchair Basketball Canada
Italian Wheelchair Basketball เก็บถาวร 2018-10-24 ที่ เวย์แบ็กแมชชีน
Wheelchair Basketball Championship-A Division (Adana 2009/Turkey)[ลิงก์เสีย]
News about French Wheelchair Basketball เก็บถาวร 2008-07-14 ที่ เวย์แบ็กแมชชีน
วิ่งสู้ฟัด 5 เหิรสู้ฟัด

| วิ่งสู้ฟัด 5 เหิรสู้ฟัด |
| --- | --- |
ใบปิดภาพยนตร์
กำกับ: เบนนี่ ชาน
เขียนบท: อลัน หยวน
อำนวยการสร้าง: เบนนี่ ชาน เฉินหลง วิลลี่ ชาน บาร์บี้ ถัง โซลอน โซ
นักแสดงนำ: เฉินหลง เซียะ ถิงฟง หยาง ไฉ่หนี อาซา แดเนียล วู หลอ ฮุยกวง เลี่ยว ฉี่จื้อ
กำกับภาพ: แอนโทนี่ ปัน
ตัดต่อ: เหยา ไฉ่ไหว
ดนตรีประกอบ: ทอมมี่ วัย
ผู้จัดจำหน่าย: JCE Movies Limited Emperor Motion Pictures China Film Group Corporation MGN Filmes มงคลภาพยนตร์ (ไทย)
วันฉาย:   23 กันยายน ค.ศ. 2004 (2004-09-23) 
ความยาว: 124 นาที
ประเทศ: ฮ่องกง
ภาษา: กวางตุ้ง
ทำเงิน: 21,109,502 ดอลลาร์ฮ่องกง
วิ่งสู้ฟัด 5 เหิรสู้ฟัด (อังกฤษ: New Police story) เป็นภาพยนตร์ฮ่องกงแนวแอกชั่นจากปี ค.ศ. 2004 ภาพยนตร์เรื่องนี้เป็นภาพยนตร์ภาคที่ห้าในภาพยนตร์ซีรีส์ชุดวิ่งสู้ฟัด ต่อจากวิ่งสู้ฟัด 4 โดยมีภาคต่อคือวิ่งสู้ฟัด 2013 กำกับภาพยนตร์โดย เฉิน มู่เซิ่ง นำแสดงโดยเฉินหลง, อู๋ เอี้ยนจู่, เซียะ ถิงฟง
เรื่องย่อ

เมื่อตำรวจฝีมือดีต้องมาเสียอนาคต พร้อมกับเสียเพื่อนร่วมงาน เพราะแก๊งโจรวัยรุ่นที่รักสนุกก่อความวุ่นวาย เขาได้แต่โทษตัวเอง และเอาแต่เก็บตัว แต่เมื่อเด็กหนุ่มคนหนึ่งได้เข้ามาเพื่อช่วยให้เขากลับมาจัดการกับแก๊งโจรวัยรุ่นกลุ่มเดิม เขาจะสามารถกลับมาผดุงความยุติธรรมได้หรือไม่ และเขาจะใช้วิธีอะไรจัดการกับแก๊งโจรกลุ่มนี้
นักแสดงนำ

เฉินหลง รับบท ผู้กองเฉิน นายตำรวจขาลุยที่ทำผิด จนต้องออกจากตำรวจ
แดเนียล วู รับบท หัวหน้าแก๊งโจรวัยรุ่น
เซียะ ถิงฟง รับบท เจิ้น เสี่ยวฟง หนุ่มน้อยที่คอยช่วยเหลือผู้กองเฉิน
บ็อกซ์ออฟฟิศ

วิ่งสู้ฟัด 5 เหิรสู้ฟัด เปิดตัวในฮ่องกงเมื่อวันที่ 23 กันยายน ค.ศ. 2004 โดยสร้างรายได้ 5,625,746 ดอลลาร์ฮ่องกงในสามวันแรก และสิ้นสุดการดำเนินงานด้วยเงิน 21 ล้านดอลลาร์ฮ่องกง ส่งผลให้เป็นภาพยนตร์ที่ทำรายได้เปิดตัวในประเทศสูงสุดอันดับสี่แห่งปี
เมื่อวันที่ 13 ตุลาคม ค.ศ. 2006 ภาพยนตร์เรื่องนี้ได้รับการเปิดตัวแบบจำกัดในสหราชอาณาจักร ในช่วงสุดสัปดาห์ที่เปิดตัวภาพยนตร์ทำเงินได้ 19,332 ดอลลาร์จากการฉายในโรงภาพยนตร์ 16 แห่ง ซึ่งอยู่ในอันดับที่ 21 ของบ็อกซ์ออฟฟิศและรายได้เฉลี่ย 1,208 ดอลลาร์ต่อโรงภาพยนตร์ ครั้นวันที่ 22 ตุลาคม ค.ศ. 2006 วิ่งสู้ฟัด 5 เหิรสู้ฟัด ทำรายได้รวม 33,404 ดอลลาร์ในการเปิดตัวสองสัปดาห์ในสหราชอาณาจักร โจนาธาน รอสส์ ซึ่งเป็นนักวิจารณ์ภาพยนตร์ชาวอังกฤษ ได้ให้คำวิจารณ์ในเชิงบวกอย่างเที่ยงธรรมและรู้สึกว่าเฉินหลงสามารถ "ยังคงทำธุรกิจ"
ดูเพิ่ม

วิ่งสู้ฟัด ภาคพิเศษ
ผลงานด้านภาพยนตร์ของเฉินหลง
แหล่งข้อมูลอื่น

วิ่งสู้ฟัด 5 เหิรสู้ฟัด ที่อินเทอร์เน็ตมูวีเดตาเบส
วิ่งสู้ฟัด 5 เหิรสู้ฟัด ที่ออลมูวี
New Police Story ที่รอตเทนโทเมโทส์
HK Action Films review of New Police Story เก็บถาวร 2006-04-27 ที่ เวย์แบ็กแมชชีน
Official UK Site for New Police Story เก็บถาวร 2008-03-24 ที่ เวย์แบ็กแมชชีน
วีนัสแห่งวิลเลนดอร์ฟ

| วีนัสแห่งวิลเลนดอร์ฟ |
| --- | --- |

วัสดุ: หินปูนเนื้อเม็ดแบบไข่ปลา (Oolite)
สร้าง: ประมาณ 28,000 ปีก่อนสากลศักราช ถึง 25,000 ปีก่อนสากลศักราช
ค้นพบ: ค.ศ. 1908 ใกล้ วิลเลนดอร์ฟ โดย Josef Szombathy
ที่อยู่ปัจจุบัน: Naturhistorisches Museum, เวียนนา ประเทศออสเตรีย
วีนัสแห่งวิลเลนดอร์ฟ (อังกฤษ: Venus of Willendorf) เป็นจุลประติมากรรมวีนัส (Venus figurine) สูง 11 เซนติเมตร คาดว่าสร้างเมื่อประมาณ 28,000 ถึง 25,000 ปีก่อนสากลศักราช คนงานชื่อ โยฮันน์ วีรัน (Johann Veran) ค้นพบเมื่อ ค.ศ. 1908 หรือ ยอเซฟ วีรัม (Josef Veram) ระหว่างการขุดค้นของนักโบราณคดี Josef Szombathy, Hugo Obermaier และ Josef Bayer ณ สถานที่ตั้งยุคหินเก่าใกล้วิลเลนดอร์ฟซึ่งเป็นหมู่บ้านในรัฐโลเวอร์ออสเตรีย วีนัสแห่งวิลเลนดอร์ฟแกะสลักจากหินปูนเนื้อเม็ดไข่ปลาที่ไม่ใช่หินที่พบได้ในพื้นที่ และแต้มด้วยดินเหลืองสีแดง (red ochre) ขณะนี้จุลประติมากรรมอยู่ที่พิพิธภัณฑ์ธรรมชาติวิทยา (Naturhistorisches Museum) ในเมืองเวียนนา ประเทศออสเตรีย
การระบุวันที่ที่ทำขึ้น

เชื่อว่าจุลประติมากรรมชิ้นนี้แกะสลักขึ้นในยุคหินเก่าซึ่งเป็นยุคก่อนประวัติศาสตร์เริ่มประมาณ 30,000 ปีก่อนสากลศักราช
การตีความและจุดประสงค์

ในช่วงคริสต์ศตวรรษที่ 19 และต้นคริสต์ศตวรรษที่ 20 มีการค้นพบรูปสลักที่คล้ายกัน ซึ่งในทางโบราณคดีเรียกว่า "จุลประติมากรรมวีนัส" เพราะความเชื่อที่ว่า รูปเลียนแบบผู้หญิงเปลือยที่มีลักษณะทางเพศที่โดดเด่นเกินจริงมักเป็นตัวแทนของเครื่องรางความอุดมสมบูรณ์ โดยน่าจะแสดงถึงพระแม่ (mother goddess) แต่การใช้คำว่าวีนัสนี้เป็นเพียงการอุปมา และนักวิชาการบางคนไม่ยอมรับชื่อนี้ และเรียกรูปสลักว่า "ผู้หญิงแห่งวิลเลนดอร์ฟ" หรือ "ผู้หญิงจากวิลเลนดอร์ฟ" แทน เพราะจุลประติมากรรมชิ้นนี้มาก่อนวีนัสที่เป็นเทพเจ้าโรมันหลายพันปี
แหล่งข้อมูลอื่น

| วิดีโอหลายคลิปจากแหล่งข้อมูลภายนอก |
| --- | --- |
 Nude Woman (Venus of Willendorf), Smarthistory
Christopher L. C. E. Witcombe, "Women in Prehistory:Venus of Willendorf" เก็บถาวร 2004-04-03 ที่ เวย์แบ็กแมชชีน.
Don Hitchcock (Don's Maps): "Venus figures from the Stone Age - The Venus of Willendorf"
The Invisible Sex: Uncovering the True Roles of Women in Prehistory by J.M. Adovasio, Olga Soffer and Jake Page, ISBN 978-0-06-117091-1, gives a new 'view' of headdress as possible model for weaving a basket; Lauran Miller review at Salon.com:
48°19′N 15°23′E﻿ / ﻿48.317°N 15.383°E﻿ / 48.317; 15.383
โมเดล 3 มิติ
วีเซอร์

| วีเซอร์ |
| --- | --- |

ข้อมูลพื้นฐาน
ที่เกิด: ลอสแอนเจลิส, รัฐแคลิฟอร์เนีย, สหรัฐอเมริกา
แนวเพลง: อัลเทอร์เนทีฟร็อก อีโม ป็อปพังก์ พาวเวอร์ป็อป
ช่วงปี: 1992–ปัจจุบัน

สมาชิก: Rivers Cuomo Brian Bell Scott Shriner Patrick Wilson
อดีตสมาชิก: Jason Cropper Matt Sharp Mikey Welsh

เว็บไซต์: www.weezer.com
วีเซอร์ (อังกฤษ: Weezer) เป็นวงอัลเทอร์เนทีฟร็อกอเมริกันจากลอสแอนเจลิส รัฐแคลิฟอร์เนีย ก่อตั้งวงในปี 1992 เดิมทีมีสมาชิกประกอบด้วย ริเวอร์ คัวโม (ร้องนำ กีตาร์ลีด) แพทริก วิลสัน (กลอง ร้องประสาน) แมตต์ ชาร์ป (เบส ร้องประสาน) และเจสัน ครอปเปอร์ (กีตาร์จังหวะ ร้องประสาน) โดยต่อมาครอปเปอร์ออกไปแล้ว ไบรอัน เบลล์ มาแทน และต่อมาแมตต์ ชาร์ปออกไปและแทนที่โดยไมกีย์ เวลช์ ซึ่งต่อมาก็ได้สกอตต์ ไชร์นเนอร์มาแทนที่ พวกเขามีผลงานอัลบั้มเต็ม 6 ชุด มีอีพี 6 ชุด และดีวีดี 1 ชุด วีเซอร์มียอดขายมากกว่า 8 ล้านชุดในสหรัฐอเมริกา และมากกว่า 12 ล้านชุดทั่วโลก
ซิงเกิลดังของวงอย่างเช่นเพลง "Buddy Holly," "Undone - The Sweater Song", "Island in the Sun", "Hash Pipe", "Beverly Hills" และ "Pork and Beans".
เมื่อวันที่ 12 สิงหาคม ค.ศ. 2009 วงยืนยันว่าจะออกอัลบั้มชุดที่ 7 ชื่อชุด Raditude ออกวางขายวันที่ 3 พฤศจิกายน ค.ศ. 2009 มีซิงเกิลแรกชื่อ  "(If You're Wondering If I Want You To) I Want You To"
ผลงาน

Weezer (1994)
Pinkerton (1996)
Weezer (2001)
Maladroit (2002)
Make Believe (2005)
Weezer (2008)
Raditude (2009)
วีลแบโร (หุ่นยนต์)
ดูเพิ่ม

มาร์กวี-เอ1
แหล่งข้อมูลอื่น

"The evolution of the ROV"[ลิงก์เสีย]. Peter Stephens, Former Class 1 Ammunition Technician British Army. in EOD - Defence  Management Journal, Issue 29. Retrieved 30 December 2011
"A two-pronged evolution" Mike Luedicke, Former British Army Officer. Intersec Magazine, 1 May 2013. Retrieved 29 October 2013.
"Remotec Wheelbarrow Revolution Remote EOD Vehicles" เก็บถาวร 2007-12-16 ที่ เวย์แบ็กแมชชีน Remotec UK Ltd, 7 July 2006.  Retrieved 30 December 2011.
"Wheelbarrow EOD robot: Specifications"[ลิงก์เสีย] Netherlands Ministry of Defence,  Retrieved 30 December 2011.
วี.แชลเลนจ์ลีก (ประเทศญี่ปุ่น)

| --- | --- |
กีฬา: วอลเลย์บอล
ก่อตั้ง: 1994
จำนวนทีม: ชาย: ดิวิชัน 1:8, วิชัน 2:10, หญิง:ดิวิชัน 1:7, วิชัน 2:6
ประเทศ:  ญี่ปุ่น
ทีมชนะเลิศปัจจุบัน: ชายดิวิชัน 1: โออิตะมิโยชิไวส์เซออัดเลอร์ หญิงดิวิชัน 1: เด็นโซ่แอรีบีส์ ชายดิวิชัน 2: โตเกียว เวอร์ดี หญิงดิวิชัน 2: โทโยตามอเตอร์วาลคิรี
เว็บไซต์: http://www.vleague.or.jp/
วี.แชลเลนจ์ลีก (อังกฤษ: V.Challenge League) เป็นลีกวอลเลย์บอลระดับชั้นที่สองสำหรับทั้งทีมชายและทีมหญิงในประเทศญี่ปุ่น เริ่มแข่งขันในปี ค.ศ. 1998 ในชื่อ วี1 ลีก ในปี ค.ศ. 2006 ชื่อ วี1.ลีก เปลี่ยนมาเป็น วี.แชลเลนจ์ลีก โดยให้ทีมแชมป์และทีมรองแชมป์ เข้าสู่การแข่งขันวี.ลีก การแข่งขันวี.แชลเลนจ์ลีกจะสิ้นสุดในฤดูกาล 2017/18 และจะเปลี่ยนไปใช้ชื่อ วี.ลีก ดิวิชัน 2 และดิวิชัน 3 ตั้งแต่ฤดูกาล 2018/19
ทีมในฤดูกาล 2017–18

| --- | --- |
 วี.แชลเลนจ์ลีก 1 ชาย (8 ทีม) โออิตะมิโยชิไวส์เซออัดเลอร์  ฟุจิสึคะวะซะกิเรดสปริงส์  วีซีนะงะโนะไทรเดนต์  ไดโดะสตีลเรดสตาร์  โตะโยะตะมอเตอร์ซันฮอว์กส  สึกุบะยูไนเต็ดซันกะยะ  โตเกียวเมโทรโพลิทันโพลิส  ไซตะมะอะซะเระอา หญิง (7 ทีม) พีเอฟยูบลูแคทส์  โอะกะยะมะซีกัลส์  ฟลอริสท์ลีฟซ์คุมะโมะโตะ  คุโระเบะแอคควาแฟรี  โฮโนะ-กรุ๊ปฮิโระชิมะออยเลอร์ส  เจเองิฟุริโอะเรนา  โตะโยะตะมอเตอร์วาคุเวอร์:  วี.แชลเลนจ์ลีก 2 ชาย (10 ทีม) โตเกียวเวอร์ดี  คินเดนทรีนีตีบลิทซ์  คินกิคลับเอสฟิดา  นะงะโนะการอนส์ (ทีมสมาคม)  ชิบะเซลวา (ทีมสมาคม)  เฮียวโงะเดลฟิโน  นะระเอ็นบีเคดรีเมอร์ส (ทีมสมาคม)  โตเกียวโตะโยะเพ็ทกรีนสปาร์คเคิล  โวเรียสฮกไกโด (ทีมสมาคม)  เวร์ตินมิเอะ (ทีมสมาคม) หญิง (6 ทีม) คาชิวะแองเจิลครอส  เบรตฮามามัตสึ  กุมมะแบงก์กรีนวิงส์ (ทีมสมาคม)  เพรสทิจอินเตอร์เนชันแนลอรันมอร์ (ทีมสมาคม)  จีเอสเอสซันบีมส์  โอซากะซุพีเรียร์ส (ทีมสมาคม)
ทีมที่ชนะเลิศ > วี1 ลีก

| ครั้งที่ | ฤดูกาล | ชาย | หญิง |
| --- | --- | --- | --- |
| 1 | 1998/99 | ฮิตาชิโกกูบุ | เจที มาร์เวลลัส |
| 2 | 1999/00 | เอ็นซีไอ | โทโฮะกุไพโอเนียร์ |
| 3 | 2000/01 | โทโยดะโกเซย์เตรฟวยร์ซา | ฮิตะชิซะวะรีวาเล |
| 4 | 2001/02 | โทโยดะโกเซย์เตรฟวยร์ซา | ฮิตะชิซะวะรีวาเล |
| 5 | 2002/03 | เอฟซีโตเกียว | เจที มาร์เวลลัส |
| 6 | 2003/04 | เอฟซีโตเกียว | คูโรเบะ อควาแฟรีส์ |
| 7 | 2004/05 | เอฟซีโตเกียว | ซันโยโอซกะ |
| 8 | 2005/06 | มิโยชิคาร์ดิออลโลจีอีเคจีโออิตะ | โตโยต้าออโตบอดี |
ทีมที่ชนะเลิศ > วี.แชลเลนจ์ลีก

| ฤดูกาล | ชาย | หญิง |
| --- | --- | --- |
| 2007/08 | เอฟซี โตเกียว | ซันโยโอซากะ |
| 2007/08 | เอฟซี โตเกียว | เคนโชไกเรดฮาร์ทส์ |
| 2008/09 | เอฟซี โตเกียว | พีเอฟยูบลูแคทส์ |
| 2009/10 | เจทีอีเคทีสติงส์ | ฮิตาชิรีวาเล |
| 2010/11 | เจทีอีเคทีสติงส์ | อาเงโอะเมดิกส์ |
| 2011/12 | ซูกูบายูไนเต็ดซันไกยะ | ฮิตาชิรีวาเล |
| 2012/13 | เจทีอีเคทีสติงส์ | อะเงะโอะเมดิกส์ |
| 2013/14 | โตเกียวเมโทรโพลิทันโพลิส | เด็นโซ่แอรีบีส์ |
| 2014/15 | [[โออิตะมิโยชิไวส์เซออัดเลอร์] | เจที มาร์เวลลัส |
แหล่งข้อมูลอื่น

V.League and V.Challenge League official website (ญี่ปุ่น)
วิ่งสู้ฟัด 2013

| วิ่งสู้ฟัด 2013 |
| --- | --- |
ใบปิดภาพยนตร์ภาษาจีน
กำกับ: ติงเฉิง
นักแสดงนำ: เฉินหลง
บริษัทผู้สร้าง: แจ๊กกี้ & เจเจโปรดักชันส์ ไชน่าวิชันมีเดียกรุ๊ป วันดาฟิล์มแอนด์เทเลวิชันมีเดีย สตาร์เลทเอชเคอินเตอร์เนชันแนลมีเดีย  
ผู้จัดจำหน่าย: แจ๊กกี้ & เจเจอินเตอร์เนชันแนล
วันฉาย:   24 ธันวาคม ค.ศ. 2013 (2013-12-24)    25 ธันวาคม ค.ศ. 2013 (2013-12-25)  (ไทย)
ประเทศ: จีน ฮ่องกง
ภาษา: จีนกลาง
สถานีย่อยประเทศจีน
สถานีย่อยภาพยนตร์
วิ่งสู้ฟัด 2013 (จีน: 警察故事2013; อังกฤษ: Police Story 2013 หรือที่รู้จักในชื่อ Hong Kong Police Story 2013 ) เป็นภาพยนตร์จีน-ฮ่องกงแนวแอ็คชั่นอาชญากรรมที่เตรียมจัดฉาย นำแสดงโดยเฉินหลง ในการเริ่มต้นใหม่ของภาพยนตร์ซีรีส์ วิ่งสู้ฟัด กำกับภาพยนตร์โดย ติงเฉิง ผู้ซึ่งได้กำกับภาพยนตร์ก่อนหน้านี้ของเฉินหลงอย่าง ใหญ่พลิกแผ่นดินฟัด ตามที่เฉินหลงแสดง ได้มีความแตกต่างจากภาพยนตร์วิ่งสู้ฟัด ในภาคก่อนที่เขาได้รับบทเป็นตำรวจฮ่องกง โดยในภาคใหม่ เขาได้สวมบทบาทเป็นนายตำรวจจีนแผ่นดินใหญ่
เช่นเดียวกับ วิ่งสู้ฟัด 5 เหิรสู้ฟัด ที่ได้มีการแสดงโดยไม่ใช้นักแสดงแทน โดยนำเสนอเนื้อหาที่เข้มข้นกว่าภาคก่อนหน้านี้ที่เป็นแนวตลกขบขัน
เนื้อเรื่องย่อ

นักสืบจรงเหวินได้เดินทางไปยังบาร์ของหวู่เพื่อตามหาลูกสาวของเขาซึ่งแยกกันอยู่ที่ชื่อเหมียวเหมียว ซึ่งตอนนี้เป็นแฟนกับเจ้าของไนท์คลับที่มีชื่อว่า หวู่เจียง อย่างไรก็ตาม นักสืบจงก็ไม่ยอมรับถึงความสัมพันธ์ของเหมียวเหมียว ซึ่งนำไปสู่การโต้แย้งระหว่างผู้เป็นพ่อและลูกสาว ก่อนที่นักสืบจงจะให้ลูกสาวได้กลับตัว เขาก็ได้ถูกฟาดเข้าที่ศีรษะโดยคนร้ายไม่ทราบชื่อ จากการวางแผนบงการโดยหวู่เจียง
นักแสดงนำ

เฉินหลง รับบทเป็น นักสืบจรงเหวิน
หลิวเย่ รับบทเป็น หวู่เจียง
หวงป๋อ
จิ่งเถียน รับบทเป็น เหมียวเหมียว
จาง หลานซิน
หวัง จื้อเฟย
เจิ้ง เสี่ยวหนิง
กู่ลี่นาจา
หลิ่ว ไห่หลง รับบทเป็น ไหมไทย (ชื่อในเวอร์ชันไทย)
การสร้าง

การถ่ายทำของ วิ่งสู้ฟัด 2013 เริ่มขึ้นในเดือนพฤศจิกายน ค.ศ. 2012 ที่กรุงปักกิ่ง เพื่อเตรียมความพร้อมสำหรับบทบาทของเขา เฉินหลงได้ตัดผมของเขาให้สั้นลงเพื่อความเหมาะสมกับบทของนายตำรวจจีนแผ่นดินใหญ่ เกี่ยวกับบทบาทใหม่ของเขา เฉินหลงได้โพสต์ในบัญชีเว็บซินล่าง เวยป๋อ ว่า
| 0 | 1 | 2 |
| --- | --- | --- |
| “ | ผมได้เล่นเป็นตำรวจหลายครั้งในช่วงก่อนหน้า แต่ผมไม่เคยถ่ายทำภาพยนตร์ที่เน้นไปยังชีวิตของตำรวจแผ่นดินใหญ่ ดังนั้นเวลานี้ ผมจึงได้รับโอกาสรับบทนี้อย่างสาสมแก่ใจ | ” |
การถ่ายทำมีขึ้นในช่วงเดือนกุมภาพันธ์ ค.ศ. 2013 และหลังจากช่วงเริ่มโพสต์โปรดักชัน กับการบันทึกบทสนทนาของเหล่านักแสดงอีกครั้ง
การเผยแพร่

การจัดฉายรอบปฐมทัศน์ของ วิ่งสู้ฟัด 2013 ได้มีการจัดขึ้นในเทศกาลภาพยนตร์นานาชาติปักกิ่ง 2013 ช่วงเดือนเมษายน ค.ศ. 2013  รวมถึงเฉินหลงยังได้ทำการโปรโมทในเทศกาลภาพยนตร์เมืองคานส์ 2013 ช่วงเดือนพฤษภาคม ของปีดังกล่าว โดยภาพยนตร์ชุดนี้ได้รับการกำหนดจัดฉายที่ประเทศจีน ณ วันที่ 24 ธันวาคม ค.ศ. 2013
แหล่งข้อมูลอื่น

วิ่งสู้ฟัด 2013 ที่อินเทอร์เน็ตมูวีเดตาเบส
วุลลองกอง

รัฐนิวเซาท์เวลส์ (ออสเตรเลีย)
วุลลองกอง (อังกฤษ: Wollongong) หรือชื่อไม่เป็นทางการว่า เดอะกอง (The Gong) เป็นเมืองชายทะเลในแคว้นอิลลาวาร์รา (Illawarra) ในรัฐนิวเซาท์เวลส์ ประเทศออสเตรเลีย วุลลองกองตั้งอยู่บนเส้นชายหาดระหว่างที่ลาดชันอิลลาวาร์รา และมหาสมุทรแปซิฟิก อยู่ทางใต้ของศูนย์กลางของซิดนีย์ ราว 68 กม. (51 ไมล์) จากข้อมูลสำมะโนประชากรในเขตเมือง วุลลากองมีประชากร 299,203 คน เมื่อเดือนมิถุนายน ค.ศ. 2017 เป็นเมืองใหญ่เป็นอันดับ 3 ของรัฐนิวเซาท์เวลส์รองจากซิดนีย์และนิวคาสเซิล และเป็นเมืองใหญ่เป็นอันดับ 10 ของออสเตรเลีย นายกเทศมนตรีคนปัจจุบันชื่อ กอร์ดอน แบรดเบอรี ที่ได้รับเลือกในปี 2018
วีนัส

วีนัส (อังกฤษ: Venus) อาจหมายถึง
ความหมายทั่วไป

ดาวศุกร์ (Venus) - ดาวเคราะห์ในระบบสุริยะลำดับที่ 2
วีนัส (เทพปกรณัม) - เทพีแห่งเทพปกรณัมโรมันที่มีความเกี่ยวข้องโดยตรงกับความรักและความงาม หรืออีกชื่อคือ อโฟรไดท์ (Aphrodite)
งานศิลปะ

วีนัสคุกเข่า (Crouching Venus)- ประติมากรรมเฮเลนนิสติค
วีนัสแห่งคนิดัส (Aphrodite of Cnidus)- ประติมากรรมกรีก
วีนัสแห่งเออร์บิโน - ภาพเขียนสีน้ำมันที่เขียนโดย ทิเชียน จิตรกรสมัยเรอเนซองส์
กำเนิดวีนัส (ทิเชียน) - ภาพเขียนโดย ทิเชียน
กำเนิดวีนัส (บอตติเชลลี) - ภาพเขียนโดย บอตติเชลลี
กำเนิดวีนัส (โบกูโร) - ภาพเขียนโดย วิลเลียม อดอล์ฟ โบกูโร (William-Adolphe Bouguereau)
กำเนิดวีนัส (คาบาเนล) - ภาพเขียนโดย อเล็กซานเดอร์ คาบาเนล (Alexandre Cabanel)
กำเนิดวีนัส - ภาพเขียนโดย อโมรี ดูวาล (Amaury Duval)
กำเนิดวีนัส (นวนิยาย) - นวนิยายโดย ซาราห์ ดูนันท์
วีนัสหลับ (จอร์โจเน) - เป็นภาพเขียนสีน้ำมันที่เขียนโดย จอร์โจเน
บุคคล

วีนัส วิลเลียมส์ - นักเทนนิสอาชีพชาวอเมริกัน
วงดนตรี

วีนัส บัตเตอร์ฟลาย - กลุ่มศิลปินหญิงล้วนซึ่งประกอบด้วยสมาชิก 5 คน คือ โหน่ง, เหน่ง, เคธี่, ตาล และอ๋อม
วีนัส ฟลายแทร็บ - วงดนตรีสาวประเภท 2
วีนัส ฮัม - กลุ่มดนตรีอิเล็กทรอนิกส์-ป็อปสัญชาติอเมริกัน จากเมืองแนชวิลล์ รัฐเทนเนสซี